b'\n_START_ARTICLE_\nLjudstvo Himbi\n_START_SECTION_\nPre\xc5\xbeivitveno gospodarstvo\n_START_PARAGRAPH_\nOvahimbi so prete\xc5\xbeno \xc5\xbeivinorejci, ki gojijo debelorite ovce in koze. Svoje premo\xc5\xbeenje ra\xc4\x8dunajo v \xc5\xa1tevilu svoje govedi. Prav tako vzgajajo rastline, kot sta koruza in proso. \xc5\xbdivina je glavni vir mleka in mesa, svojo prehrano pa dopolnijo s koruznim zdrobom, koko\xc5\xa1jimi jajci, divjimi zeli\xc5\xa1\xc4\x8di in medom. Le ob\xc4\x8dasno in prilo\xc5\xbenostno \xc5\xbeivali prodajajo za denar. Nekmetijska podjetja, pla\xc4\x8de, pokojnine in druga denarna nakazila so zelo majhen del pri njihovem pre\xc5\xbeivetju, za pre\xc5\xbeivetje delajo na zavarovanih obmo\xc4\x8djih, v domovih za ostarele in pomagajo ob su\xc5\xa1i.\n_START_SECTION_\nVsakdanje \xc5\xbeivljenje\n_START_PARAGRAPH_\n\xc5\xbdenske in dekleta obi\xc4\x8dajno opravijo ve\xc4\x8d zahtevnega dela kot mo\xc5\xa1ki in fantje, nosijo vodo v vasi, izdelujejo glinene omete na lesenih hi\xc5\xa1ah, narejenih iz lesa mopane in so me\xc5\xa1anica rde\xc4\x8de ilovice in kravjega gnoja kot sredstvo za vezavo, zbirajo drva, se oskrbujejo z bu\xc4\x8dkami, ki jih uporabljajo za pridobivanje in zagotavljanje zanesljive oskrbe s kislim mlekom, kuhajo in stre\xc5\xbeejo, so pa tudi obrtnice, saj izdelujejo obla\xc4\x8dila in nakit. Za mol\xc5\xbeo krav in koz tudi skrbijo \xc5\xbeenske in dekleta. Skrbijo za otroke, si pomagajo, poskrbijo tudi za otroke druge \xc5\xbeenske. Glavne naloge mo\xc5\xa1kih so skrb za \xc5\xbeivino in \xc4\x8dredo, zaradi katere so pogosto dolgo \xc4\x8dasa od doma, klanje \xc5\xbeivali, graditeljstvo in delo v gospodarskem svetu vasi, skupaj s poglavarjem._NEWLINE_\xc4\x8clani ene same raz\xc5\xa1irjene dru\xc5\xbeine obi\xc4\x8dajno \xc5\xbeivijo na kmetiji (onganda), majhnem dru\xc5\xbeinskem kro\xc5\xbenem zaselku, ki sestoji iz ve\xc4\x8d okroglih ko\xc4\x8d in delovnih zaveti\xc5\xa1\xc4\x8d, ki obdajajo okuruvo (sveti ogenj prednikov) in osrednjim ograjenim prostorom (kraal) za sveto \xc5\xbeivino. Ogenj in \xc5\xbeivina sta tesno povezana s \xc4\x8da\xc5\xa1\xc4\x8denjem mrtvih. Sveti ogenj, ki predstavlja prednikovo za\xc5\xa1\xc4\x8dito, in sveta \xc5\xbeivina omogo\xc4\x8data "prave odnose med \xc4\x8dlovekom in predniki". (Crandall, 2000, str. 18)\n_START_SECTION_\nObla\xc4\x8dila in pri\xc4\x8deske\n_START_PARAGRAPH_\nMo\xc5\xa1ki in \xc5\xbeenske so navajeni, da nosijo tradicionalna obla\xc4\x8dila, ki so primerna za njihovo \xc5\xbeivljenjsko okolje v Kaokolandu in vro\xc4\x8dem polsu\xc5\xa1nem podnebju njihovega obmo\xc4\x8dja. Ve\xc4\x8dinoma je sestavljeno samo iz trebu\xc5\xa1nega predpasnika iz nape ali sodobnej\xc5\xa1ega tekstila in ob\xc4\x8dasno sandalov s podplati, pogosto narejenimi iz starih avtomobilskih gum. \xc5\xbdenske \xc5\xa1e posebej, pa tudi mo\xc5\xa1ki se tudi zaradi pomanjkanja vode ma\xc5\xbeejo s kremo otjize, kozmeti\xc4\x8dno zmesjo mle\xc4\x8dne ma\xc5\xa1\xc4\x8dobe in okrastim pigmentom, ki \xc4\x8disti in \xc5\xa1\xc4\x8diti ko\xc5\xbeo dalj\xc5\xa1e obdobje. Z njo se za\xc5\xa1\xc4\x8ditijo pred izredno vro\xc4\x8dim in suhim podnebjem, pa tudi pred piki komarjev in drugih insektov. Kozmeti\xc4\x8dna zmes, pogosto odi\xc5\xa1avljena z aromati\xc4\x8dno smolo grma omuzumda, daje ko\xc5\xbei in spletenim lasem zna\xc4\x8dilno oran\xc5\xbeen ali rde\xc4\x8d odtenek, pa tudi strukturo in slog. Krema poskrbi za lepoto, simbolizira zemeljsko bogato rde\xc4\x8do barvo in kri kot bistvo \xc5\xbeivljenja in je v skladu z njihovim idealom lepote._NEWLINE_Pri\xc4\x8deska in nakit imata pomembno vlogo. Predstavljata starost in socialni polo\xc5\xbeaj v skupnosti. Dojen\xc4\x8dek ali otrok ima glavo obrito ali nosijo majhen \xc4\x8dop dlak na glavi kot krono. Mladim fantom kmalu spletejo kito na zadnji strani glave, dekletom dve pleteni kiti las, podalj\xc5\xa1ani naprej pred obraz, pogosto vzporedno z o\xc4\x8dmi, oblika se dolo\xc4\x8di glede na \xc4\x8dlanstvo oruzo (skupina po o\xc4\x8detovi strani). Tak slog je zna\xc4\x8dilen pred adolescenco oziroma do pubertete. Kak\xc5\xa1no mlado dekle lahko ima izjemoma tudi eno pleteno kito naprej, kar pomeni, da ima dvoj\xc4\x8dico. _NEWLINE_Po spolni zrelosti fantje \xc5\xa1e vedno nosijo eno spleteno kito, dekleta pa imajo mnoge otjize, teksturirane kite las, nekatere urejene kot tan\xc4\x8dico dekli\xc4\x8dinega obraza. V vsakodnevni praksi so pletenice pogosto povezane skupaj in stran od obraza. \xc5\xbdenske, ki so bile poro\xc4\x8dene pribli\xc5\xbeno eno leto ali so imele otroka, nosijo bogato okra\xc5\xa1en naglavni del, imenovan erembe, lik iz ov\xc4\x8dje ko\xc5\xbee s \xc5\xa1tevilnimi prameni spletenih las, obarvanih in v obliki otjize. Neporo\xc4\x8den mlad mo\xc5\xa1ki \xc5\xa1e naprej nosi eno spleteno kito las, ki se raz\xc5\xa1iri na zadnji strani glave, medtem ko poro\xc4\x8deni mo\xc5\xa1ki nosijo kapo ali naglavni zavitek in pod njim nespletene lase.  Ovdoveli mo\xc5\xa1ki ne nosi pokrivala in ima izpostavljene nespletene lase. Za \xc4\x8di\xc5\xa1\xc4\x8denje las zaradi pomanjkanja vode uporabljajo lesni pepel.\n_START_SECTION_\nObi\xc4\x8daji\n_START_PARAGRAPH_\nOvahimbi so poligamni, povpre\xc4\x8den mo\xc5\xa1ki ima do dve \xc5\xbeeni hkrati. Prav tako so obi\xc4\x8dajne zgodnje poroke. Mlada dekleta se poro\xc4\x8dijo z mo\xc5\xa1kim, ki ga izberejo njihovi o\xc4\x8detje in to je lahko \xc5\xbee po 13 letu ali na za\xc4\x8detku pubertete. Med Himbi je obi\xc4\x8dajen obred obrezovanja fantov pred prehodom v puberteto. Po poroki se fant \xc5\xa1teje za mo\xc5\xbea, medtem ko so deklice enakopravne \xc5\xbeenske po rojstvu otroka.\n_START_SECTION_\nDru\xc5\xbeba\n_START_PARAGRAPH_\n\xc4\x8ceprav ve\xc4\x8dina \xc5\xbeivi poseben na\xc4\x8din \xc5\xbeivljenja na svojem oddaljenem pode\xc5\xbeelju in doma\xc4\x8diji, pa so zelo dru\xc5\xbeabni in niso odmaknjeni od lokalnih mestnih kultur. Povezani so s pripadniki drugih etni\xc4\x8dnih skupin svoje dr\xc5\xbeave in me\xc5\xa1\xc4\x8dani, \xc5\xa1e posebej s tistimi v bli\xc5\xbeini prestolnice regije Kunene, Opuwo, saj pogosto hodijo v lokalne supermarkete po potro\xc5\xa1ni\xc5\xa1ke izdelke, hrano in zdravstveno varstvo.\n_START_SECTION_\nPoglavar\n_START_PARAGRAPH_\nVsako okro\xc5\xbeje ima svojega poglavarja ali kralja, \xc4\x8dloveka, ki ga mora vsak upo\xc5\xa1tevati, saj \xc5\xbeivi in skrbi za svoje ljudi kot za svojo dru\xc5\xbeino. Njegova naloga je, da skrbi, da ljudje niso la\xc4\x8dni in \xc5\xbeejni, da \xc5\xa1irijo pa\xc5\xa1nike in ohranjajo stike z vladnimi agencijami. V skupnosti je odgovoren za vzdr\xc5\xbeevanje miru in ravnote\xc5\xbeja, v najbolj\xc5\xa1em primeru za zdravstveno oskrbo in boj proti drogam, pa tudi za ohranjanje kulture. Odgovoren je za poroke in pogrebe, tudi za nego \xc5\xbealujo\xc4\x8dih. V primerjavi z vlado v Windhoeku Himbi vztrajajo, da izberejo svojega poglavarja sami. Dr\xc5\xbeavni uradnik v glavnem odlo\xc4\x8da o priznanju ali zavrnitvi poglavarja.\n_START_SECTION_\nUstroj dru\xc5\xbebe\n_START_PARAGRAPH_\nZaradi ostrega pu\xc5\xa1\xc4\x8davskega podnebja v regiji, v kateri \xc5\xbeivijo, in njihove lo\xc4\x8denosti od zunanjih vplivov, je Ovahimbom uspelo ohraniti velik del njihovega tradicionalnega na\xc4\x8dina \xc5\xbeivljenja. \xc4\x8clani \xc5\xbeivijo v plemenih, ki temelji na dvostranskem rodu, kar jim pomaga \xc5\xbeiveti v enem najskrajnej\xc5\xa1em okolju na Zemlji._NEWLINE_V skladu z dvostranskim rodom vsak \xc4\x8dlan plemena spada v dva klana: enega po o\xc4\x8detu (imenovan orzo) in drugega po materi (imenovan eanda). Himbski klan vodi najstarej\xc5\xa1i mo\xc5\xa1ki v klanu. Sinovi \xc5\xbeivijo z o\xc4\x8detovim klanom in ko se h\xc4\x8dere poro\xc4\x8dijo, gredo \xc5\xbeivet v klan svojega mo\xc5\xbea. Dedovanje premo\xc5\xbeenja se ne ravna po mo\xc5\xa1kem klanu, dolo\xc4\x8di se po rodu matere, to pomeni, da sin ne podeduje o\xc4\x8detove \xc5\xbeivine, ampak stri\xc4\x8devo po svoji materi._NEWLINE_Dvostranski rod je raz\xc5\xa1irjen med le nekaj skupinami v Zahodni Afriki, Indiji, Avstraliji, Maleziji in Polineziji. Antropologi menijo, da je sistem ugoden za skupine, ki \xc5\xbeivijo v skrajnih okoljih, saj omogo\xc4\x8da posameznikom, da se zana\xc5\xa1ajo na dva roda dru\xc5\xbein, razpr\xc5\xa1enih na \xc5\xa1ir\xc5\xa1em obmo\xc4\x8dju.\n_START_SECTION_\nReligija\n_START_PARAGRAPH_\nOvahimbi so monoteisti\xc4\x8dne vere, \xc4\x8dastijo boga Mukuruja ter tudi prednike svojega klana. Mukuru samo blagoslavlja, medtem ko so predniki blagoslov in prekletstvo. Vsaka dru\xc5\xbeina ima svoj sveti ogenj prednikov, ki ga vzdr\xc5\xbeuje \xc4\x8duvar ognja. \xc4\x8cuvar se pribli\xc5\xbea svetemu ognju prednikov vsakih sedem do osem dni zaradi stikov z Mukurujem in predniki v imenu svoje dru\xc5\xbeine. Ker je Mukuru zaposlen v oddaljenem kraljestvu, predniki delujejo kot predstavniki Mukuruja._NEWLINE_Verjamejo v omiti, nekateri besedo prevajajo kot \xc4\x8darovni\xc5\xa1tvo, drugi pa kot \xc4\x8drna magija ali slaba medicina. Nekateri verjamejo, da je smrt posledica omitija oziroma se pri nekom uporablja omiti v zlonamerne namene. Poleg tega nekateri verjamejo, da imajo hudobni ljudje mo\xc4\x8d, da omiti uporabljajo za dajanje slabih misli drugim ali celo povzro\xc4\x8dijo izredne dogodke, na primer \xc4\x8de obi\xc4\x8dajna bolezen postane smrtno nevarna. Uporabniki omitija ne napadajo svojih \xc5\xbertev neposredno; v\xc4\x8dasih so usmerjeni v sorodnika ali ljubljeno osebo. Nekateri Ovahimbi se posvetujejo s tradicionalnim afri\xc5\xa1kim zdravilcem, da razkrije razlog izrednega dogodka ali vir omitija.\n_START_SECTION_\nZgodovina\n_START_PARAGRAPH_\nZgodovina je polna nesre\xc4\x8d, hude su\xc5\xa1e in gverilskega bojevanja, \xc5\xa1e posebej med namibijsko vojno za neodvisnost in kot posledica dr\xc5\xbeavljanske vojne v sosednji Angoli. Med 1904 in 1908 jih je prizadel poskus genocida med herersko vojno z naseljenci Nem\xc5\xa1kega cesarstva, ki so ga izvajali v Nem\xc5\xa1ki Jugozahodni Afriki pod vodstvom Lotharja von Trotha in zdesetkali predvsem Herere in Name._NEWLINE_Leta 1980 je postal njihov na\xc4\x8din \xc5\xbeivljenja problemati\xc4\x8den zaradi neugodnih vremenskih razmer in politi\xc4\x8dnih sporov. Huda su\xc5\xa1a je pomorila 90\xc2\xa0% njihove \xc5\xbeivine in mnogi so postali begunci v mestu Opuwo, \xc5\xbeiveli v slumih z mednarodno humanitarno pomo\xc4\x8djo ali so se pridru\xc5\xbeili Koevoetu, paravoja\xc5\xa1ki enoti. Ovahimbi, ki \xc5\xbeivijo \xc4\x8dez mejo v Angoli, so bili ob\xc4\x8dasno \xc5\xbertve ugrabitev v ju\xc5\xbenoafri\xc5\xa1ki mejni vojni kot talci ali so se pridru\xc5\xbeili angolski veji Ljudske osvobodilne vojske Namibije (PLAN, vojske SWAPO).\n_START_SECTION_\nPo neodvisnosti Namibije\n_START_PARAGRAPH_\nOvahimbi so bili uspe\xc5\xa1ni pri ohranjanju svoje kulture in tradicionalnega na\xc4\x8dina \xc5\xbeivljenja._NEWLINE_Sodelovali so z mednarodnimi aktivisti za blokiranje predlagane gradnje jezu za hidroelektrarno ob reki Kunene, ki bi poplavila del ozemlja njihovih prednikov , leta 2011 je Namibija napovedala nov na\xc4\x8drt za gradnjo jezu v Orokavi, v gorovju Baynes. Februarja 2012 so Ovahimbi vlo\xc5\xbeili svojo protestno izjavo proti jezu Zdru\xc5\xbeenim narodom, Afri\xc5\xa1ki uniji in namibijski vladi._NEWLINE_Vladi Norve\xc5\xa1ke in Islandije sta financirali mobilne \xc5\xa1ole za otroke, ker pa jih je leta 2010 prevzela Namibija, so bile preoblikovane v stalne \xc5\xa1ole. Voditelji Himbov se prito\xc5\xbeujejo nad kulturno neprimernim \xc5\xa1olskim sistemom, ko pravijo, da so ogro\xc5\xbeeni njihova kultura, identiteta in na\xc4\x8din \xc5\xbeivljenja kot ljudstva.\n_START_SECTION_\n\xc4\x8clovekove pravice\n_START_PARAGRAPH_\nSkupine zadnjih preostalih lovcev in nabiralcev Ovatvi se zadr\xc5\xbeujejo v zavarovanih tabori\xc5\xa1\xc4\x8dih v severnem delu Namibije v regiji Kunene kljub prito\xc5\xbebam tradicionalnih poglavarjev Himbov, saj se zadr\xc5\xbeujejo brez njihovega soglasja in proti njihovi volji. _NEWLINE_Februarja 2012 so poglavarji Himbov  izdali dve lo\xc4\x8deni izjavi za Afri\xc5\xa1ko unijo in Urad visokega komisarja za \xc4\x8dlovekove pravice pri Zdru\xc5\xbeenih narodih. _NEWLINE_Prva je imela naslov Deklaracija o najbolj prizadetih Ovahimbih, Ovatvih, Ovatjimbih in Ovazembih zaradi jezu Orokava v gorah Baynes  in izra\xc5\xbea nasprotovanje regionalnih poglavarjev Himbov in skupnosti, ki prebivajo v bli\xc5\xbeini reke Kunene._NEWLINE_Druga z naslovom Izjava voditeljev Himbov Kaokolanda v Namibiji  navaja kr\xc5\xa1itve dr\xc5\xbeavljanskih, kulturnih, gospodarskih, okoljskih, socialnih in politi\xc4\x8dnih pravic, ki naj bi jih zagre\xc5\xa1ila vlada Namibije._NEWLINE_Septembra 2012 je posebni poro\xc4\x8devalec Zdru\xc5\xbeenih narodov o pravicah domorodnih ljudstev obiskal Ovahimbe, da bi se seznanil z njihovimi skrbmi zaradi nepriznanja tradicionalne oblasti in s tem, da so pod jurisdikcijo vodij sosednjih prevladujo\xc4\x8dih plemen, ki sprejemajo odlo\xc4\x8ditve v imenu manj\xc5\xa1inskih skupnosti. Po njegovem mnenju se nepriznavanje tradicionalnih poglavarjev v skladu z namibijskimi zakoni nana\xc5\xa1a na nepriznavanje ob\xc4\x8dinskih zemlji\xc5\xa1\xc4\x8d manj\xc5\xa1inskim domorodnim plemenom. _NEWLINE_23. novembra 2012 je na stotine ljudi Ovahimbov in Zembov iz regij Omuhonga in Epupa protestiralo v Okanguatiju zaradi na\xc4\x8drtov Namibije za gradnjo jezu na reki Kunene v gorah Baynes, nara\xc5\xa1\xc4\x8danja rudarske dejavnosti na njihovih tradicionalnih ozemljih in kr\xc5\xa1itve \xc4\x8dlovekovih pravic nad njimi. _NEWLINE_25. marca 2013 je ve\xc4\x8d kot 1000 Himbov \xc5\xa1e enkrat protestiralo, tokrat v Opuwu proti stalnim kr\xc5\xa1itvam \xc4\x8dlovekovih pravic, ki se nadaljujejo v Namibiji. Izrazili so nezadovoljstvo, ker vlada ne priznava njihovih tradicionalnih poglavarjev kot "tradicionalne oblasti"; ker Namibija na\xc4\x8drtuje graditev jezu Orokave v gorah Baynes na reki Kunene brez posvetovanja z Ovahimbi, ki se ne strinjajo z na\xc4\x8drti; ker je kulturno izobra\xc5\xbeevanje neprimerno; ker nezakonito ograjujejo dele njihovih tradicionalnih ozemelj in ker ne priznavajo lastninskih pravic na ozemlju, na katerem so \xc5\xbeiveli \xc5\xbee stoletja. Protestirali so tudi proti uveljavitvi zakona o ob\xc4\x8dinski zemlji\xc5\xa1ki reformi iz leta 2002. _NEWLINE_14. oktobra 2013 je poglavar Himbov Kaipka v imenu svoje regije Epupa in skupnosti zaradi resni\xc4\x8dnostne TV-oddaje Wild Girls na nem\xc5\xa1ki RTL obsodil zlorabo Himbov, posameznikov in va\xc5\xa1\xc4\x8danov ter zahteval stavitev oddajanja kakr\xc5\xa1ne koli nadaljnje epizode, ker ponareja kulturo in na\xc4\x8din \xc5\xbeivljenja Himbov. _NEWLINE_29. marca 2014 so Ovahimbi iz obeh dr\xc5\xbeav, Angole in Namibije, spet protestirali proti na\xc4\x8drtom gradnje jezu, pa tudi proti vladnemu poskusu podkupiti regionalnega poglavarja Himbov. V podpisanem pismu himbska skupnost iz regije Epupa, ki bi jih jez neposredno prizadel, voditelji pojasnjujejo, da je vsaka oblika soglasja nekdanjega poglavarja zaradi podkupovanja neveljavna.\n_START_SECTION_\nZaznavanje barv\n_START_PARAGRAPH_\nVe\xc4\x8d raziskovalcev je prou\xc4\x8devalo njihovo zaznavanje barv. [28] Uporabljajo \xc5\xa1tiri imena za barve: zuzu za temne odtenke modre, rde\xc4\x8de, zelene in vijoli\xc4\x8dne barve; vapa je bela in nekateri odtenki rumene barve; buru so nekateri odtenki zelene in modre barve; dambu so nekateri drugi odtenki zelene, rde\xc4\x8de in rjave barve. To navaja na misel, da to lahko pove\xc4\x8da \xc4\x8das, potreben zanje, da razlikujejo med dvema barvama, ki spadata v isto barvno skupino v primerjavi z ljudmi, katerih jezik deli barve v dve razli\xc4\x8dni barvni skupini. [29'